
ΑΘΗΝΑ 21/9/2026
ΑΡ.ΠΡΩΤ.: 1026
ΠΡΟΣ: ΥΠΟΥΡΓΟ ΥΓΕΙΑΣ 

 κο ΑΔΩΝΙ ΓΕΩΡΓΙΑΔΗ 

ΚΟΙΝ.: ΣΩΜΑΤΕΙΑ ΜΕΛΗ

ΘΕΜΑ: Ζητάμε την επαναδιατύπωση του άρθρου 42 του Σχεδίου Νόμου που βρίσκεται προς διαβούλευση, που δημιουργεί τρεις κλάδους Νοσηλευτικού Προσωπικού. Προσοχή και στο άρθρο 39.
Επανειλημμένως ο Υπουργός Υγείας έχει δεσμευτεί για την δημιουργία Ενιαίου Κλάδου Νοσηλευτικού Προσωπικού, με διακριτά καθήκοντα σύμφωνα με τα αντίστοιχα Προεδρικά Διατάγματα των Επαγγελματικών Δικαιωμάτων όπως είναι και η σχετική πρόταση της ΠΟΕΔΗΝ. 
Με το Σχέδιο Νόμου που βρίσκεται προς Διαβούλευση με τίτλο: «Σύσταση και Οργάνωση ΝΠΔΔ με την επωνυμία «Πανελλήνιος Σύλλογος Ψυχολόγων» - Σύσταση Εθνικού Παρατηρητηρίου Ψυχοθεραπείας και Συμβουλευτικής Ψυχικής Υγείας – Σύσταση Εθνικού Παρατηρητηρίου Ψυχιατροδικαστικής – Ρύθμιση για την άσκηση του Νοσηλευτικού Επαγγέλματος και άλλες διατάξεις», στο άρθρο 42 ενώ στον τίτλο αφήνει να εννοηθεί  ενιαίος κλάδος νοσηλευτικής εθνικού συστήματος υγείας στην διατύπωση του άρθρου δημιουργούνται τρεις κλάδοι ένας ΠΕ Νοσηλευτικής ΕΣΥ, δεύτερος ΤΕ Νοσηλευτικής ΕΣΥ και τρίτος ΔΕ Βοηθών Νοσηλευτών ΕΣΥ. Ο τίτλος του άρθρου όμως που δημιουργεί κλάδο Νοσηλευτικής ΕΣΥ παραπέμπει στους δύο πρώτους κλάδους ΠΕ Νοσηλευτικής ΕΣΥ και ΤΕ Νοσηλευτικής ΕΣΥ, αφήνοντας εκτός ως τρίτο ξεχωριστό κλάδο τους ΔΕ Βοηθούς Νοσηλευτές ΕΣΥ. 
Ζητάμε την επαναδιατύπωση του άρθρου 42 που θα ορίζει ευκρινώς ότι ο κλάδος Νοσηλευτικής ΕΣΥ είναι ενιαίος. Οι ΔΕ Βοηθοί Νοσηλευτές ΕΣΥ (που μαζί με τους Νοσηλευτές), που κρατάνε όρθιο το Εθνικό Σύστημα Υγείας πολλές φορές εκτελώντας αλλότρια καθήκοντα, είναι θορυβημένοι με την διατύπωση του εν λόγω άρθρου, γιατί θεωρούν ότι διαιρεί και διχάζει το Νοσηλευτικό Προσωπικό και ότι δεν υπάρχει αναγνώριση στην προσφορά τους στο Εθνικό Σύστημα Υγείας. 
Η συγκεκριμένη διάταξη θα δημιουργήσει ανυπέρβλητες δυσκολίες στην λειτουργία των Νοσηλευτικών Υπηρεσιών με σοβαρές επιπτώσεις στις παρεχόμενες υπηρεσίες υγείας. 

Με αίτημα την επαναδιατύπωση του άρθρου 42 οι σύλλογοι των ΔΕ Βοηθών Νοσηλευτών με την ΠΟΕΔΗΝ βρίσκονται σε ετοιμότητα για αγωνιστικές κινητοποιήσεις. 

Το άρθρο 39 «Αντιποίηση νοσηλευτικού επαγγέλματος- Αντικατάσταση παρ.2 άρθρου 31 ν.3252/2004» του ίδιου Σχεδίου Νόμου δημιουργεί αναστάτωση στους ΔΕ Βοηθών Νοσηλευτών διότι σε πολλές περιπτώσεις υποχρεώνονται από τις Διοικήσεις των Νοσοκομείων να εκτελούν νοσηλευτικές πράξεις που δεν προβλέπεται από το αντίστοιχο Προεδρικό Διάταγμα των Επαγγελματικών Δικαιωμάτων. Σε περίπτωση που ψηφιστεί το εν λόγω άρθρο όπως έχει, σε πάρα πολλά Περιφερειακά Νοσοκομεία θα είναι αδύνατη η λειτουργία τους. 

